nibzard/narodne-novine-full-text-markdown huggingface dataset:
## Rješenje o imenovanju dijela članova Vijeća Središnjeg državnog portala

### NN 57/2007 (4.6.2007.), Rješenje o imenovanju dijela članova Vijeća Središnjeg državnog portala

# VLADA REPUBLIKE HRVATSKE

**1846**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i točke VI. stavka
3. Odluke o uspostavljanju i upravljanju sustavom Središnjeg državnog portala od
28. ožujka 2007. godine, Vlada Republike Hrvatske je na sjednici održanoj 25.
svibnja 2007. godine donijela

## RJEŠENJE

### O IMENOVANJU DIJELA ČLANOVA VIJEĆA SREDIŠNJEG DRŽAVNOG PORTALA

Za članove Vijeća Središnjeg državnog portala, imenuju se:
– DAVOR MRDULJAŠ
– PETAR BARAĆ
– mr. sc. ZDRAVKO MARIĆ
– FILIP DRAGOVIĆ
– mr. sc. ŽELJKO TOPIĆ.

Klasa: 080-02/07-01/64
Urbroj: 50304/2-07-03
Zagreb, 25. svibnja 2007.

Predsjednik
**dr. sc. Ivo Sanader**, v. r.

Rješenje, NN 57/2007-1846
## Rješenje o imenovanju dijela članova Koordinacije Središnjeg državnog portala

### NN 57/2007 (4.6.2007.), Rješenje o imenovanju dijela članova Koordinacije Središnjeg državnog portala

# VLADA REPUBLIKE HRVATSKE

**1847**

Na temelju članka 30. stavka 4. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001., 199/2003 i 30/2004) i točke VI. stavka
3. Odluke o uspostavljanju i upravljanju sustavom Središnjeg državnog portala od
28. ožujka 2007. godine, Vlada Republike Hrvatske je na sjednici održanoj 25.
svibnja 2007. godine donijela

## RJEŠENJE

### O IMENOVANJU DIJELA ČLANOVA KOORDINACIJE SREDIŠNJEG DRŽAVNOG PORTALA

Za članove Koordinacije Središnjeg državnog portala, imenuju se:
– KATA GOJEVIĆ
– DARKO MARTINOVIĆ
– SANJA BACH
– ZLATKO MEHUN
– VESNA ČERNELČ MARJANOVIĆ.

Klasa: 080-02/07-01/65
Urbroj: 50304/2-07-02
Zagreb, 25. svibnja 2007.

Predsjednik
**dr. sc. Ivo Sanader**, v. r.

Rješenje, NN 57/2007-1847
## Rješenje o određivanju područja privremenog pomorskog graničnog prijelaza teretna luka Gaženica

### NN 57/2007 (4.6.2007.), Rješenje o određivanju područja privremenog pomorskog graničnog prijelaza teretna luka Gaženica

# POLICIJSKA UPRAVA ZADARSKA

**1848**

Na temelju članka 15. stavka 2. Zakona o nadzoru državne granice (»Narodne
novine«, broj 173/03., 141/06., 8/07. – ispr. i 40/07.), a u svezi s člankom 7.
Pravilnika o uvjetima i načinu određivanja područja graničnog prijelaza
(»Narodne novine«, broj: 150/04.) i člankom 4. stavkom 6. Pravilnika o postupku
određivanja privremenih graničnih prijelaza (»Narodne novine«, broj 150/04),
Policijska uprava zadarska donosi

## RJEŠENJE

### O ODREĐIVANJU PODRUČJA PRIVREMENOG POMORSKOG GRANIČNOG PRIJELAZA TERETNA LUKA GAŽENICA

Članak 1.

Područje privremenog pomorskog graničnog prijelaza teretna luka Gaženica nalazi
se u teretnoj luci Gaženica, 7 km južno od grada Zadra, a obuhvaća RO-RO
terminal – gat broj 6.

Članak 2.

Ukupna povrđina područja privremenog pomorskog graničnog prijelaza teretna luka
Gaţenica iznosi 5300 m2.

Članak 3.

Područje privremenog pomorskog graničnog prijelaza teretna luka Gaženica, u
teretnoj luci Gaženica obuhvaća katastarske čestice 9387/26 i 9387/30 k.o Zadar.
Područje privremenog graničnog prijelaza teretna luka Gaženica, u teretnoj luci
Gaženica obuhvaća ograđeni gat broj 6 ukupne površine od 5 300 m2 s ukupno 150
metara operativne obale s pripadajućim akvatorijem, bokobranima i jednim vezom
za privez broda u medunarodnom prometu.
Na graničnom prijelazu nalaze se i dva kontejnera koja koriste službenici
policije i dva kontejnera koja koriste službenici carine te jedna nadstrešnica s
ulazno-izlaznom rampom za prihvat vozila.

Članak 4.

Ovo Rješenje stupa na snagu osmog dana od dana objave u »Narodnim novinama«.

Broj: 511-18-01-UP/I-219-07
Zadar, 13. travnja 2007.

Načelnik
**Anton Dražina**, v. r.

Rješenje, NN 57/2007-1848
## Dopuna Popisa u Upisniku novostvorenih domaćih sorti poljoprivrednog bilja

### NN 57/2007 (4.6.2007.), Dopuna Popisa u Upisniku novostvorenih domaćih sorti poljoprivrednog bilja

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1851**

Ministarstvo poljoprivrede, šumarstva i vodnoga gospodarstva temeljem članka 6.
stavka 3. Zakona o sjemenu, sadnom materijalu i priznavanju sorti
poljoprivrednog bilja (»Narodne novine« broj 137/04 – pročišćeni tekst)
objavljuje

## DOPUNU POPISA

### U UPISNIKU NOVOSTVORENIH DOMAĆIH SORTI POLJOPRIVREDNOG BILJA

U Upisniku novostvorenih domaćih sorti poljoprivrednog bilja koji se vodi
temeljem odredbi članka 5. stavka 5. Zakona o sjemenu, sadnom materijalu i
priznavanju sorti poljoprivrednog bilja (»Narodne novine« broj 137/04 –
pročišćeni tekst) upisuje se dopuna sljedećih novostvorenih domaćih sorti:

|  |  |  |  |  |
| --- | --- | --- | --- | --- |
| Red. broj | Vrsta | Naziv sorte i godina priznavanja | Naziv i sjedište stvaratelja sorte | Naziv i sjedište  podnositelja zahtjeva |
| 1. | 2. | 3. | 4. | 5. |
| 1. | ŽITARICE |  |  |  |
| 1.3. | *Hordeum vulgare* L. convar. *distichon* Alef. s. l. |  |  |  |
|  | Ječam dvoredni |  |  |  |
| 1.3.1. | Jari dvoredni ječam | 37. OSKAR (06) | PIO | PIO |
|  |  | 38. JAN (06) | PIO | PIO |
| 1.3.2. | Ozimi dvoredni ječam | 39. SPARTAK (06) | PIO | PIO |
| 1.8. | *Triticum aestivum* (L) em. Fiori et Paol. |  |  |  |
|  | Ozima obična pšenica | 224. AIDA (06) | PIO | PIO |
|  |  | 225. ANIKA (06) | Ag | Ag |
|  |  | 226. KATARINA (06) | PIO | PIO |
|  |  | 227. LELA (06) | PIO | PIO |
|  |  | 228. PIPI (06) | PIO | PIO |
|  |  | 229. RENATA (06) | PIO | PIO |
|  |  | 230. ROMANA (06) | PIO | PIO |
|  |  | 231. SEKA (06) | PIO | PIO |
| 1.10. | *Zea mays L.* |  |  |  |
|  | Kukuruz za zrno |  |  |  |
|  | FAO skupina 200 | 73. Os 2983 (06) | PIO | PIO |
|  | FAO skupina 300 | 60. Bc 372 (06) | Bc | Bc |
|  | FAO skupina 400 | 61. Bc 452 (06) | Bc | Bc |
|  | FAO skupina 400 | 62. Os 4365 (06) | PIO | PIO |
|  | FAO skupina 400 | 63. Os 4364 (06) | PIO | PIO |
|  | FAO skupina 600 | 13. Bc 652 (06) | Bc | Bc |
| 2. | INDUSTRIJSKO BILJE |  |  |  |
| 2.2 | *Glycine max.* (L.) Merill |  |  |  |
|  | Soja za zrno | 46. KORANA (06) | PIO | PIO |
|  |  | 47. LUCIJA (06) | PIO | PIO |
|  | *Zea mays*  L. ssp. *Everta* Sturt. |  |  |  |
|  | Kukuruz kokičar | 5. West p.c., kokičar (06) | PIO | PIO |
|  |  | 6. Os 4994 p.c., kokičar (06) | PIO | PIO |
| 4. | POVRĆE |  |  |  |
| 4.58. | *Zea mays*  L. convar. *saccharata* Koern. |  |  |  |
|  | Kukuruz šećerac | 10. OS 258 su, šećerac (06) | PIO | PIO |
|  |  | 11. OS 251 su, šećerac (06) | PIO | PIO |

LEGENDA NAZIVA I SJEDIŠTA STVARATELJA SORTE I PODNOSITELJA
ZAHTJEVA

PIO PIO Poljoprivredni institut Osijek, Osijek
Ag         Ag         Agrigenetics d.o.o., Osijek
Bc         Bc         Bc Institut za oplemenjivanje i proizvodnju bilja d.d., Zagreb

Klasa: 011-02/07-01/41
Urbroj: 525-1-07-1
Zagreb, 23. svibnja 2007.

Ministar
**Petar Čobanković**, v. r.

Ostalo, NN 57/2007-1851
## Izmjena u Dopuni Popisa u Upisniku stranih sorti poljoprivrednog bilja

### NN 57/2007 (4.6.2007.), Izmjena u Dopuni Popisa u Upisniku stranih sorti poljoprivrednog bilja

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1853**

Na temelju članka 6. stavka 3. Zakona o sjemenu, sadnom materijalu i priznavanju
sorti poljoprivrednog bilja (»Narodne novine« broj 131/97, 163/03), ministar
poljoprivrede, šumarstva i vodnoga gospodarstva objavljuje

## IZMJENU U DOPUNI POPISA

### U UPISNIKU STRANIH SORTI POLJOPRIVREDNOG BILJA

U Upisniku stranih sorti poljoprivrednog bilja u točki 7. Voće, sorta Malus
domestica Borkh. (jabuka), naziv sorte jabuke pod red­nim brojem 144. »Gala
Royal Beaut«, mijenja se i glasi: »Gala Royal Beauty«.

Klasa: 320-05/07-01/4
Urbroj: 525-2-07-04
Zagreb, 22. svibnja 2007.

Ministar
**Petar Čobanković**, v. r.

Izmjene i dopune, NN 57/2007-1853
## Odluka o iznosu tarifa za transport nafte naftovodom

### NN 57/2007 (4.6.2007.), Odluka o iznosu tarifa za transport nafte naftovodom

# HRVATSKA ENERGETSKA REGULATORNA AGENCIJA

**1858**

Na temelju članka 11. stavak 3. Zakona o regulaciji energetskih djelatnosti
(»Narodne novine«, broj 177/04), članka 8. stavak 1. i članka 29. stavak 1.
Tarifnog sustava za transport nafte naftovodom (»Narodne novine«, broj 39/07),
Hrvatska energetska regulatorna agencija na 60. sjednici Upravnog vijeća
održanoj 27. travnja 2007. godine donijela je

## ODLUKU

### O IZNOSU TARIFA ZA TRANSPORT NAFTE NAFTOVODOM

1. Tarifa za transport nafte naftovodom Jadranskog naftovoda d.d. Zagreb, za
pravne i fizičke osobe iznosi:
– Za korisnike usluga transporta nafte naftovodom koji koriste naftovod duljine
uključivo do 20 km i obalne terminale, koji se u Tarifnom sustavu za transport
nafte naftovodom označavaju oznakom R1, tarifa iznosi 19,96 kuna po toni
(kuna/t).
– Za korisnike usluga transporta nafte naftovodom koji koriste naftovod duljine
iznad 20 km, obalne i kopnene terminale, koji se u Tarifnom sustavu za transport
nafte naftovodom označavaju oznakom R2, tarifa iznosi 24,29 kuna po toni na 100
km (kuna/t 100 km).
2. Ova Odluka stupa na snagu danom donošenja.
3. Ova Odluka objavit će se u »Narodnim novinama«.

Klasa: 011-01/07-01/05
Urbroj: 371-01/07-01
Zagreb, 27. travnja 2007.

Predsjednik
Upravnog vijeća
**Tomo Galić, dipl. ing**., v. r.

Odluka, NN 57/2007-1858
## Odluka o prirezu poreza na dohodak Općine Donji Lapac

### NN 57/2007 (4.6.2007.), Odluka o prirezu poreza na dohodak Općine Donji Lapac

# OPĆINA DONJI LAPAC

**1859**

Na temelju članka 3.a Zakona o financiranju jedinica lokalne i po­dručne
(regionalne) samouprave (»Narodne novine« 117/93,69/97, 33/00, 127/00, 59/01,
107/01, 117/01, 150/02 i 147/03) i članka 30. Statuta Općine Donji Lapac
(Županijski glasnik Ličko-senjske županije 02/06) Općinsko vijeće na sjednici
održanoj 24. 5. 2007. godine donosi

## ODLUKU

### O PRIREZU POREZA NA DOHODAK OPĆINE DONJI LAPAC

I. OPĆE ODREDBE

Članak 1.

Ovom Odlukom utvrđuju se obveznici stopa te način obračuna i plaćanja prireza
porezu na dohodak koji je vlastiti izvor prihoda proračuna Općine Donji Lapac.

II. PRIREZ POREZU NA DOHODAK

Članak 2.

Prirez porezu na dohodak plaćaju obveznici poreza na dohodak koji imaju
prebivalište ili uobičajeno boravište na području Općine Donji Lapac.

Članak 3.

Osnovicu prireza porezu na dohodak čini ukupan iznos obračunatog poreza na
dohodak.

Članak 4.

Prirez porezu na dohodak plaća se po stopi 5% od osnovice utvrđene u članku 3.
ove odluke.

III. ZAVRŠNE ODREDBE

Članak 5.

Poslove utvrđivanja, evidentiranja, nadzora naplate i ovrhe radi naplate prireza
porezu na dohodak obavlja Ministarstvo financija RH – Porezna uprava, Područni
ured Gospić – Ispostava Donji Lapac.

Članak 6.

Ova Odluka stupa na snagu 8 dana od dana objave u »Narod­nim novinama«, a
primjenjivat će se od 1. 7. 2007. godine.
Ova Odluka objavit će se i u »Službenom glasniku Ličko-senjske županije«.

Klasa: 023-05/07-01/25
Urbroj: 2125/07-02/07/01
Donji Lapac, 25. svibnja 2007.

Predsjednik
**Dušan Đukić**, v. r.

Odluka, NN 57/2007-1859
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o prirezu porezu na dohodak Općine Breznica

### NN 57/2007 (4.6.2007.), Odluka o prirezu porezu na dohodak Općine Breznica

# OPĆINA BREZNICA

**1860**

Na temelju članka 30. i 30.a Zakona o financiranju jedinica lokalne i područne
(regionalne) samouprave (»Narodne novine« broj 117/93, 69/97, 33/00, 73/00,
127/00, 59/01, 170/01, 117/01, 150/02 i 147/03) i članka 27. Statuta Općine
Breznica (»Službeni vjesnik Varaždinske županije« broj 4/2006.), Općinsko vijeće
Općine Breznica na sjednici održanoj 16. 4. 2007. godine, donosi

## ODLUKU

### O PRIREZU POREZU NA DOHODAK OPĆINE BREZNICA

Članak 1.

Ovom se Odlukom utvrđuje obveza plaćanja prireza porezu na dohodak, stopa, te
način obračuna i plaćanja prireza koji je vlastiti izvor prihoda Općine Breznica.

Članak 2.

Prirez porezu na dohodak plaća se na porez na dohodak od nesamostalnog rada,
porez na dohodak od samostalne djelatnosti, porez na dohodak od imovine i
imovinskih prava, porez na dohodak od kapitala i porez na dohodak od osiguranja.

Članak 3.

Prirez porezu na dohodak plaćaju obveznici poreza na dohodak koji imaju
prebivalište ili uobičajeno boravište na području Općine Breznica.

Članak 4.

Prirez porezu na dohodak plaća se po stopi od 10%. Osnovica prireza porezu na
dohodak je porez na dohodak.

Članak 5.

Poslove utvrđivanja, evidentiranja, nadzora, naplate i ovrhe radi naplate
prireza porezu na dohodak obavlja Ministarstvo financija – Porezna uprava,
Područni ured Varaždin, Ispostava Novi Marof.

Članak 6.

Ova Odluka stupa na snagu osmog dana od dana objave u »Narodnim novinama«, a
objavit će se i u »Službenom vjesniku Varaž­dinske županije«.

Klasa: 410-01/07-01/01
Urbroj: 2186/023-01/07-1
Bisag, 16. travnja 2007.

Potpredsjednik
Općinskog vijeća
**Zdravko Trglačnik**, v. r.

Odluka, NN 57/2007-1860
## Odluka o izmjenama Odluke o porezima Grada Crikvenice

### NN 57/2007 (4.6.2007.), Odluka o izmjenama Odluke o porezima Grada Crikvenice

# GRAD CRIKVENICA

**1861**

Na osnovi odredaba članaka 30. – 44. Zakona o financiranju lokalne i područne
(regionalne) samouprave (»Narodne novine« broj 117/93., 69/97., 33/00., 73/00.,
127/00., 59/01., 107/01., 117/01., 150/02., 147/03. i 132/06.) i članka 25.
Statuta Grada Crikvenice (»Službene novine« Primorsko-goranske županije –
pročišćeni tekst broj 42/06.), Gradsko vijeće Grada Crikvenice, na 19. sjednici
održa­noj 26. travnja 2007. godine, donijelo je

## ODLUKU

### O IZMJENAMA ODLUKE O POREZIMA GRADA CRIKVENICE

Članak 1.

U Odluci o porezima Grada Crikvenice (»Narodne novine« broj 2/03.), u članku 2.,
točka 5. se briše.

Članak 2.

U Odluci o porezima Grada Crikvenice, glava VII. »POREZ NA NEKORIŠTENE
PODUZETNIČKE NEKRETNINE«, te članci 20., 21., 22. i 23. se brišu.
Glave VIII. i IX. postaju glave VII. i VIII.
Svi ostali članci Odluke smanjuju se za 4 (četiri) broja.

Članak 3.

Ova Odluka stupa na snagu osmog dana od dana objave u »Narodnim novinama«.

Klasa: 400-01/07-01/35
Urbroj: 2107/01-01-07-4
Crikvenica, 26. travnja 2007.

Predsjednik
Gradskog vijeća Grada Crikvenice
**Eduard Rippl, dipl. ing**., v. r.

Odluka, NN 57/2007-1861
## Ispravak Pravilnika o izmjenama i dopunama Pravilnika o homologaciji vozila

### NN 57/2007 (4.6.2007.), Ispravak Pravilnika o izmjenama i dopunama Pravilnika o homologaciji vozila

**1862**

Nakon izvršenog uspoređivanja s izvornim tekstom utvrđena je pogreška u
Pravilniku o izmjenama i dopunama Pravilnika o homologaciji vozila koji je
objavljen u »Narodnim novinama« broj 37 od 10. travnja 2007. godine te se daje

## ISPRAVAK

### [PRAVILNIKA O IZMJENAMA I DOPUNAMA PRAVILNIKA O HOMOLOGACIJI VOZILA](http://narodne-novine.nn.hr/clanci/sluzbeni/297674.html)

1. U prvoj rečenici članka 1. umjesto riječi »stavka 1. članka 2.« treba stajati
»stavka 2. članka 1.«.
2. Briše se tekst članka 2.
3. U članku 3. u stavku 1. u prvoj rečenici umjesto broja »3.« treba stajati
broj »4.« i umjesto broja »4.« i broj »5.«, a u stavku 2. umjesto broja »4.«
treba stajati broj »5.« i u umjesto broja »5.« broj »6.«.
4. U članku 5. umjesto riječi »jednu godinu« treba stajati »12 mjeseci«.
5. U Prilogu 3., tablica B., redak 90., umjesto broja »78/589/EEC« treba stajati
»78/549/EEC«.

Klasa: 011-02/07-02/10
Urbroj: 558-04/2-07-1-AD
Zagreb, 25. svibnja 2007.

Ravnatelj
**Mirko Vuković, dipl. ing**., v. r.

Ostalo, NN 57/2007-1862
## Odluka o odlikovanju Njegove Ekscelencije Viktora Juščenka predsjednika Ukrajine Veleredom kralja Tomislava s lentom i Velikom Danicom

### NN 58/2007 (6.6.2007.), Odluka o odlikovanju Njegove Ekscelencije Viktora Juščenka predsjednika Ukrajine Veleredom kralja Tomislava s lentom i Velikom Danicom

# PREDSJEDNIK REPUBLIKE HRVATSKE

**1864**

Na temelju članka 97. Ustava Republike Hrvatske i članka 2., stavak 1., Zakona o
odlikovanjima i priznanjima Republike Hrvatske (»Narodne novine« broj 20/95,
57/06 i 141/06), donosim

## ODLUKU

kojom se odlikuje

*Njegova Ekscelencija*
VIKTOR JUŠČENKO

*predsjednik Ukrajine*

### VELEREDOM KRALJA TOMISLAVA S LENTOM I VELIKOM DANICOM

za izniman doprinos promicanju prijateljstva i razvitka uzajam­ne suradnje
između Republike Hrvatske i Ukrajine.

Klasa: 060-04/07-01/02
Urbroj: 71-05-04/2-07-01
Zagreb, 25. svibnja 2007.

Predsjednik
Republike Hrvatske
**Stjepan Mesić**, v. r.

Odluka, NN 58/2007-1864
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o postavljenju Aarona G. Frenkela za počas­nog konzula Republike Hrvatske u Državi Izrael

### NN 58/2007 (6.6.2007.), Odluka o postavljenju Aarona G. Frenkela za počas­nog konzula Republike Hrvatske u Državi Izrael

# PREDSJEDNIK REPUBLIKE HRVATSKE

**1865**

Na temelju odredbe članka 98. stavka 3. Ustava Republike Hrvat­ske, članka 24.
Zakona o vanjskim poslovima (»Narodne novine«, broj 48/96) i točke II.a Odluke o
postupku osnivanja diplomatskih misija i konzularnih ureda Republike Hrvatske u
inozemstvu i postupku postavljanja i opoziva šefova diplomatskih misija i
konzularnih ureda Republike Hrvatske u inozemstvu od 11. siječnja 2001., 5.
srpnja 2001. i 7. travnja 2004., a na prijedlog Vlade Republike Hrvatske,
donosim

## ODLUKU

kojom postavljam AARONA G. FRENKELA za počasnog konzula Republike Hrvatske u
Državi Izrael, sa sjedištem u Jeruzalemu i konuzlarnim ovlastima nad konzularnim
područjem koje obuhvaća Grad Jeruzalem.
Ova odluka stupa na snagu danom donošenja.

Klasa: 018-07/07-05/02
Urbroj: 71-05-03/1-07-2
Zagreb, 31. svibnja 2007.

Predsjednik
Republike Hrvatske
**Stjepan Mesić**, v. r.

Odluka, NN 58/2007-1865
## Odluka o količini i strukturi obveznih zaliha nafte i naftnih derivata za 2007. godinu

### NN 58/2007 (6.6.2007.), Odluka o količini i strukturi obveznih zaliha nafte i naftnih derivata za 2007. godinu

# VLADA REPUBLIKE HRVATSKE

**1866**

Na temelju članka 12. stavka 3. Zakona o tržištu nafte i naftnih derivata
(»Narodne novine«, broj 57/2006), Vlada Republike Hrvatske je na sjednici
održanoj 31. svibnja 2007. godine donijela

## ODLUKU

### O KOLIČINI I STRUKTURI OBVEZNIH ZALIHA NAFTE I NAFTNIH DERIVATA ZA 2007. GODINU

I.

Ovom Odlukom određuje se količina i struktura obveznih zaliha nafte i naftnih
derivata za 2007. godinu, na temelju ostvarene potrošnje naftnih derivata
navedenih u članku 12. stavku 1. Zakona o tržištu nafte i naftnih derivata u
prethodnoj godini.

II.

Količina obveznih zaliha nafte i naftnih derivata za 2007. godinu umanjuje se za
20% na račun domaće proizvodnje naftnih derivata iz sirove nafte proizvedene na
teritoriju Republike Hrvatske.

III.

Obveznici osiguranja obveznih zaliha nafte i naftnih derivata moraju formirati
obvezne zalihe nafte i naftnih derivata za 2007. godinu, nakon umanjenja iz
točke II. ove Odluke, u sljedećim količinama:

|  |  |  |  |  |  |
| --- | --- | --- | --- | --- | --- |
|  | I. SKUPINA | II. SKUPINA | | | III. SKUPINA |
| Obveznik osiguranja obveznih zaliha | motorni benzin | dizelsko gorivo | plinsko ulje | gorivo za mlazne motore | loživo ulje |
| Hrvatska agencija za obvezne zalihe nafte i naftnih derivata | 60.000 tona | 124.000 tona | 37.000 tona | 5.000 tona | 58.000 tona |
| Energetski subjekti (proizvođači i uvoznici) | 30.000 tona | 61.000 tona | 18.000 tona | 3.000 tona | 30.000 tona |
| UKUPNO: | 90.000 tona | 185.000 tona | 55.000 tona | 8.000 tona | 88.000 tona |

IV.

Energetski subjekti (proizvođači i uvoznici) su dužni čuvati zalihe iz točke
III. ove Odluke u udjelu koji su imali u plasmanu pojedinoga naftnog derivata na
domaće tržište tijekom 2006. godine.

V.

Ministarstvo gospodarstva, rada i poduzetništva će u roku od 30 dana od dana
stupanja na snagu ove Odluke utvrditi udio pojedinog energetskog subjekta iz
točke IV. ove Odluke u čuvanju obveznih zaliha i obavijestiti ga o tome.

VI.

Hrvatska agencija za obvezne zalihe nafte i naftnih derivata će, u skladu sa
Zakonom o tržištu nafte i naftnih derivata i svojim Statutom (»Narodne novine«,
broj 6/2007), definirati i poduzeti sve raspoložive mjere s ciljem
minimaliziranja troškova formiranja pouzdanog, učinkovitog i funkcionalnog
sustava obveznih zaliha nafte i naftnih derivata.

VII.

Granične vrijednosti značajki kakvoće naftnih derivata iz točke III. ove Odluke
moraju biti u skladu s Uredbom o kakvoći tekućih naftnih goriva (»Narodne
novine«, broj 53/2006), ili kvalitetnije.

VIII.

Ova Odluka stupa na snagu danom donošenja, a objavit će se u »Narodnim
novinama«.

Klasa: 310-05/07-01/02
Urbroj: 5030114-07-1
Zagreb, 31. svibnja 2007.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Odluka, NN 58/2007-1866
## Odluka o određivanju visine naknade troškova izborne promidžbe za izbor članova vijeća nacionalnih manjina u jedinicama lokalne i područne (regionalne) samouprave i predstavnika nacionalne manjine u j

### NN 58/2007 (6.6.2007.), Odluka o određivanju visine naknade troškova izborne promidžbe za izbor članova vijeća nacionalnih manjina u jedinicama lokalne i područne (regionalne) samouprave i predstavnika nacionalne manjine u j

# VLADA REPUBLIKE HRVATSKE

**1867**

Na temelju članka 30. stavka 2. Zakona o Vladi Republike Hrvat­ske (»Narodne
novine«, br. 101/98, 15/2000, 117/2001, 199/2003 i 30/2004) i članka 21. stavka
2. Zakona o izboru članova predstav­ničkih tijela jedinica lokalne i područne
(regionalne) samouprave (»Narodne novine«, br. 33/2001, 10/2002, 155/2002,
45/2003,43/2004 i 40/2005), Vlada Republike Hrvatske je na sjednici održanoj 31.
svibnja 2007. godine donijela

## ODLUKU

### O ODREĐIVANJU VISINE NAKNADE TROŠKOVA IZBORNE PROMIDŽBE ZA IZBOR ČLANOVA VIJEĆA NACIONALNIH MANJINA U JEDINICAMA LOKALNE I PODRUČNE (REGIONALNE) SAMOUPRAVE I PREDSTAVNIKA NACIONALNE MANJINE U JEDINICI LOKALNE I PODRUČNE (REGIONALNE) SAMOUPRAVE

I.

Ovom Odlukom određuje se visina naknade troškova izborne promidžbe za izbor
vijeća nacionalnih manjina u jedinicama lokalne i područne (regionalne)
samouprave i predstavnika nacionalne manjine u jedinici lokalne i područne
(regionalne) samouprave.

II.

Pravo na naknadu troškova iz točke I. ove Odluke ostvaruju vijeća nacionalnih
manjina u jedinicama lokalne i područne (regionalne) samouprave i predstavnici
nacionalne manjine u jedinici lokalne i područne (regionalne) samouprave, koji
su izabrani na izborima.

III.

Vijeće nacionalne manjine županije i Vijeće nacionalne manjine Grada Zagreba ima
pravo na naknadu troškova u iznosu od 1.500,00 kuna, za svakog člana.

IV.

Vijeće nacionalne manjine grada i Vijeće nacionalne manjine općine ima pravo na
naknadu troškova u iznosu od 1.000,00 kuna, za svakog člana.

V.

Predstavnik nacionalne manjine u jedinici lokalne i područne (regionalne)
samouprave ima pravo na naknadu troškova u iznosu od 1.000,00 kuna.

VI.

Naknada troškova isplaćuje se na žiroračun vijeća nacionalne manjine, odnosno
predstavnika nacionalne manjine u jedinicama lokalne i područne (regionalne)
samouprave, a financijska sredstva osiguravaju se u proračunu jedinice lokalne,
odnosno područne (regionalne) samouprave, na čijem se području izbori provode.

VII.

Pravo na naknadu troškova ostvaruje se nakon objave službenih rezultata izbora.

VIII.

Ova Odluka stupa na snagu danom objave u »Narodnim novinama«.

Klasa: 013-01/07-01/02
Urbroj: 5030106-07-1
Zagreb, 31. svibnja 2007.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Odluka, NN 58/2007-1867
## Rješenje o imenovanju pomoćnika ministrice pravosuđa

### NN 58/2007 (6.6.2007.), Rješenje o imenovanju pomoćnika ministrice pravosuđa

# VLADA REPUBLIKE HRVATSKE

**1871**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 42. stavka
2. Zakona o sustavu državne uprave (»Narodne novine«, br. 75/93, 48/99, 15/2000,
127/2000, 59/2001, 190/2003 – pročišćeni tekst i 199/2003), Vlada Republike
Hrvatske je na sjednici održanoj 31. svibnja 2007. godine donijela

## RJEŠENJE

### O IMENOVANJU POMOĆNIKA MINISTRICE PRAVOSUĐA

Imenuje se GORDAN MARKOTIĆ pomoćnikom ministrice pravosuđa, s danom 1. srpnja
2007.

Klasa: 080-02/07-01/79
Urbroj: 50304/2-07-01
Zagreb, 31. svibnja 2007.

Predsjednik
**dr. sc. Ivo Sanader**, v. r.

Rješenje, NN 58/2007-1871
## Rješenje o imenovanju ravnatelja Operativno-tehnič­kog centra za nadzor telekomunikacija

### NN 58/2007 (6.6.2007.), Rješenje o imenovanju ravnatelja Operativno-tehnič­kog centra za nadzor telekomunikacija

# VLADA REPUBLIKE HRVATSKE

**1872**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 21. stavka
1. Zakona o sigurnosno-obavještajnom sustavu Republike Hrvatske (»Narodne
novine«, br. 79/2006 i 105/2006), Vlada Republike Hrvatske je na sjednici
održanoj 31. svibnja 2007. godine donijela

## RJEŠENJE

### O IMENOVANJU RAVNATELJA Operativno-tehničkog centra za nadzor telekomunikacija

Imenuje se DINKO MAJIĆ ravnateljem Operativno-tehničkog centra za nadzor
telekomunikacija.

Klasa: 080-02/07-01/80
Urbroj: 50304/2-07-01
Zagreb, 31. svibnja 2007.

Predsjednik
**dr. sc. Ivo Sanader**, v. r.

Rješenje, NN 58/2007-1872
## Rješenje o imenovanju predsjednika i članova Vijeća Nacionalne infrastrukture prostornih podataka

### NN 58/2007 (6.6.2007.), Rješenje o imenovanju predsjednika i članova Vijeća Nacionalne infrastrukture prostornih podataka

# VLADA REPUBLIKE HRVATSKE

**1873**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 92. stavka
3. Zakona o državnoj izmjeri i katastru nekretnina (»Narodne novine«, broj
16/2007), Vlada Republike Hrvatske je na sjednici održanoj 31. svibnja 2007.
godine donijela

## RJEŠENJE

### O IMENOVANJU PREDSJEDNIKA I ČLANOVA VIJEĆA NACIONALNE INFRASTRUKTURE PROSTORNIH PODATAKA

1. Imenuje se DAVOR MRDULJAŠ predsjednikom Vijeća Nacionalne infrastrukture
prostornih podataka.
2. Za članove Vijeća Nacionalne infrastrukture prostornih podataka, imenuju se:
– dr. sc. DIANA ŠIMIĆ
– IVO BAČIĆ
– BORIS KOKETI
– BRANKO BAČIĆ
– RUŽICA DRMIĆ
– DRAGAN SCHWARZ, dr. med.
– ZORAN ŠIKIĆ
– doc. dr. sc. ŽELJKO TOMŠIĆ
– prof. dr. sc. ŽELJKO BAČIĆ
– mr. sc. ZDENKO MILONJA
– dr. sc. ZVONKO GRŽETIĆ
– prof. dr. sc. TOMISLAV BAŠIĆ
– ZVONKO BILJECKI
– ANTE MANDIĆ
– DAMIR DELAČ.

Klasa: 080-02/07-01/81
Urbroj: 50304/2-07-01
Zagreb, 31. svibnja 2007.

Predsjednik
**dr. sc. Ivo Sanader**, v. r.

Rješenje, NN 58/2007-1873
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o odlikovanju dr. Alberta J. Simone Redom Danice hrvatske s likom Antuna Radića za osobite zasluge u prosvjeti

### NN 59/2007 (11.6.2007.), Odluka o odlikovanju dr. Alberta J. Simone Redom Danice hrvatske s likom Antuna Radića za osobite zasluge u prosvjeti

# PREDSJEDNIK REPUBLIKE HRVATSKE

**1886**

Na temelju članka 97. Ustava Republike Hrvatske i članka 2., stavak 1., Zakona o
odlikovanjima i priznanjima Republike Hrvatske (»Narodne novine« broj 20/95,
57/06 i 141/06), a na prijedlog Državnog povjereništva za odlikovanja i
priznanja Republike Hrvatske, donosim

## ODLUKU

kojom se

dr. ALBERT J. SIMONE

*odlikuje*
za osobite zasluge u prosvjeti

### REDOM DANICE HRVATSKE S LIKOM ANTUNA RADIĆA

Klasa: 060-04/07-13/05
Urbroj: 71-05-04/2-07-1
Zagreb, 30. svibnja 2007.

Predsjednik
Republike Hrvatske
**Stjepan Mesić**, v. r.

Odluka, NN 59/2007-1886
## Odluka o odlikovanju dr. Stanley D. Mckenzie Redom hrvatskog pletera za osobit doprinos razvitku i ugledu Republike Hrvatske i dobrobiti njezinih građana

### NN 59/2007 (11.6.2007.), Odluka o odlikovanju dr. Stanley D. Mckenzie Redom hrvatskog pletera za osobit doprinos razvitku i ugledu Republike Hrvatske i dobrobiti njezinih građana

# PREDSJEDNIK REPUBLIKE HRVATSKE

**1887**

Na temelju članka 97. Ustava Republike Hrvatske i članka 2., stavak 1., Zakona o
odlikovanjima i priznanjima Republike Hrvatske (»Narodne novine« broj 20/95,
57/06 i 141/06), a na prijedlog Državnog povjereništva za odlikovanja i
priznanja Republike Hrvatske, donosim

## ODLUKU

kojom se

dr. STANLEY D. MCKENZIE

*odlikuje*
za osobit doprinos razvitku i ugledu Republike Hrvatske i dobrobiti njezinih
građana

### REDOM HRVATSKOG PLETERA

Klasa: 060-04/07-16/01
Urbroj: 71-05-04/2-07-1
Zagreb, 30. svibnja 2007.

Predsjednik
Republike Hrvatske
**Stjepan Mesić**, v. r.

Odluka, NN 59/2007-1887
## Dopuna popisa u Upisniku stranih sorti poljoprivrednog bilja

### NN 59/2007 (11.6.2007.), Dopuna popisa u Upisniku stranih sorti poljoprivrednog bilja

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1891**

Na temelju članka 6. stavka 3. Zakona o sjemenu, sadnom materijalu i priznavanju
sorti poljoprivrednog bilja (»Narodne novine« broj 131/97, 163/03), ministar
poljoprivrede, šumarstva i vodnoga gospodarstva objavljuje

## DOPUNU POPISA

### U UPISNIKU STRANIH SORTI POLJOPRIVREDNOG BILJA

U Upisnik stranih sorti poljoprivrednog bilja upisuje se dopuna sljedećih sorti:
7. VOĆE
Prunus persica (L.) Batch.
Breskva
P 13. MRS 2/5
Prunus domestica L.
Šljiva domaća
P 7. Myrobalana B
P 8. Myrobalana 29C
Cerasus avium L.
Trešnja
P 13. P-HL A
P 14. P-HL C
8. VINOVA LOZA
Vitis vinifera L.
Vinova loza – podloge
P 36. Binova
P 37. Paulsen 775
P 38. 101-14 MG

Klasa: 320-05/07-01/5
Urbroj: 525-2-07-02
Zagreb, 29. svibnja 2007.

Ministar
**Petar Čobanković**, v. r.

Izmjene i dopune, NN 59/2007-1891
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Pravilnik o dopuni Pravilnika o posredovanju pri zapošljavanju redovitih studenata

### NN 59/2007 (11.6.2007.), Pravilnik o dopuni Pravilnika o posredovanju pri zapošljavanju redovitih studenata

# MINISTARSTVO ZNANOSTI, OBRAZOVANJA I ŠPORTA

**1892**

Temeljem članka 88. stavka 4. Zakona o znanstvenoj djelatnosti i visokom
obrazovanju (»Narodne novine«, broj 123/03, 105/04, 174/04, 46/07), ministar
znanosti, obrazovanja i športa donosi

## PRAVILNIK

### O DOPUNI PRAVILNIKA O POSREDOVANJU PRI ZAPOŠLJAVANJU REDOVITIH STUDENATA

Članak 1.

U članku 1. Pravilnika o posredovanju pri zapošljavanju redovitih studenata
(»Narodne novine«, broj 16/96, 125/97, 37/06) iza točke 12. dodaje se točka 13.
koja glasi:
»13. Studentski centar Sveučilišta Jurja Dobrile u Puli, Pula.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 602-04/07-07/00011
Urbroj: 533-07-07-0002
Zagreb, 18. svibnja 2007.

Ministar
**prof. dr. sc. Dragan Primorac**, v. r.

Pravilnik, NN 59/2007-1892
## Pravilnik o dopuni Pravilnika o dopuštenom manjku s naslova kala, rastepa, kvara i loma na proizvodima u trgovini

### NN 59/2007 (11.6.2007.), Pravilnik o dopuni Pravilnika o dopuštenom manjku s naslova kala, rastepa, kvara i loma na proizvodima u trgovini

# HRVATSKA GOSPODARSKA KOMORA

**1894**

Na temelju Zakona o porezu na dodanu vrijednost (»Narodne novine« br. 47/95,
164/98, 105/99, 54/00, 73/00, 127/00, 48/04, 82/04, i 90/05), članka 25. stavka
2. Pravilnika o porezu na dodanu vrijednost (»Narodne novine« br. 60/96, 113/97,
7/99, 112/99, 44/00, 63/00, 80/00, 109/00, 54/01, 58/03, 198/03, 55/04, 77/04 i
153/05) i članka 26. Statuta Hrvatske gospodarske komore (»Narodne novine« br.
11/94 – pročišćeni tekst, 108/95, 19/96 i 64/01) Upravni odbor Hrvatske
gospodarske komore na 7. sjednici od 5. lipnja 2007. godine donio je

## PRAVILNIK

### O DOPUNI PRAVILNIKA O DOPUŠTENOM MANJKU S NASLOVA KALA, RASTEPA, KVARA I LOMA NA PROIZVODIMA U TRGOVINI

Članak 1.

U Pravilniku o dopuštenom manjku s naslova kala, rastepa, kvara i loma na
proizvodima u trgovini (»Narodne novine« br. 57/98, 81/02, 203/03) u članku 6.
stavku 3. pod I. POLJOPRIVREDNI PROIZVODI u području F. Meso, suhomesnati
proizvodi i riba iza točke 1. dodaje se nova točka 2. koja glasi:
»2. Meso svježe – rasječeno ........................... 3,5%«
Dosadašnje točke 2. do 8. postaju točke 3. do 9.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 023-02/07-02/02
Urbroj: 311-01/01-07-02
Zagreb, 5. lipnja 2007.

Predsjednik
**Nadan Vidošević**, v. r.

Pravilnik, NN 59/2007-1894
## Odluka o izmjenama i dopunama Odluke o troškovima u postupcima arbitraže i mirenja

### NN 59/2007 (11.6.2007.), Odluka o izmjenama i dopunama Odluke o troškovima u postupcima arbitraže i mirenja

# HRVATSKA GOSPODARSKA KOMORA

**1895**

Na temelju članka 19. Zakona o Hrvatskoj gospodarskoj komori (»Narodne novine«
broj 66/91, 73/91) i članka 26. točka 16. Statuta Hrvatske gospodarske komore
(»Narodne novine« broj 11/94 – pročišćeni tekst, 108/95, 16/96, 64/01) Upravni
odbor Hrvatske gospodarske komore na 7. sjednici od 5. lipnja 2007. godine
donosi

## ODLUKU

### O IZMJENAMA I DOPUNAMA ODLUKE O TROŠKOVIMA U POSTUPCIMA ARBITRAŽE I MIRENJA

Članak 1.

U Odluci o troškovima u postupcima arbitraže i mirenja (»Narodne novine« br.
108/03) članak 9. TROŠKOVI ARBITRAŽE, Tar. br. 1 iza stavka 1. mijenja se i
glasi:
»Upisna taksa za provođenje arbitražnog postupka iznosi 200 EUR-a ili, ako se
uplata vrši u valuti sjedišta Sudišta, u protuvrijed­nosti te svote u valuti
sjedišta Sudišta.
Upisna taksa za provođenje postupka mirenja iznosi 120 EUR-a ili, ako se uplata
vrši u valuti sjedišta Centra za mirenje, u protuvrijednosti te svote u valuti
sjedišta Centra za mirenje.
Protuvrijednost upisne takse u valuti sjedišta Sudišta odnosno Centra za mirenje
izračunava se primjenom prodajnog tečaja iz tečajne liste Hrvatske narodne banke
važeće na dan uplate upisne takse uvećane za 3 posto.«

Članak 2.

Ova Odluka stupa na snagu osmog dana od dana objave u »Narodnim novinama«.

Klasa: 023-02/07-02/01
Urbroj: 311-01/01-07-02
Zagreb, 5. lipnja 2007.

Predsjednik
**Nadan Vidošević**, v. r.

Odluka, NN 59/2007-1895
## Izmjene i dopune Tarife o nagradama i naknadi troškova za rad odvjetnika

### NN 59/2007 (11.6.2007.), Izmjene i dopune Tarife o nagradama i naknadi troškova za rad odvjetnika

# HRVATSKA ODVJETNIČKA KOMORA

**1896**

Na temelju čl. 18 Zakona o odvjetništvu (»Narodne novine« 9/94) u svezi s čl.
63. st. 1. toč. 2. Statuta Hrvatske odvjetničke komore (»Narodne novine« 25/95 i
92/99) i tbr. 49 Tarife o nagradama i naknadi troškova za rad odvjetnika
Hrvatske odvjetničke komore (»Narodne novine« 91/04 i 37/05) Upravni odbor
Hrvatske odvjetničke komore donio je 24. svibnja 2007. godine

## IZMJENE I DOPUNE

### TARIFE O NAGRADAMA I NAKNADI TROŠKOVA ZA RAD ODVJETNIKA

Članak 1.

Tbr. 7 toč. 5 mijenja se i glasi:
»Tužbe i obrazloženi podnesci pred domaćom arbitražom po tbr. 7 toč. 1.
Tužbe i obrazloženi podnesci pred medunarodnom arbitražom i arbitražom s
međunarodnim elementom po tbr. 7 toč. 1 s povišenjem od 100%.«

Članak 2.

U tbr. 7 toč. 6 brišu se riječi »s povišenjem od 100%«. Pročišćeni tekst tbr. 7
toč. 6 glasi:
»Zastupanje pred medijacijom po tbr. 7 toč. 1«.

Članak 3.

Ove izmjene i dopune Tarife o nagradama i naknadi troškova za rad odvjetnika
stupaju na snagu danom objave u »Narodnim novinama«.

Broj: 2911/2007
Osijek, 24. svibnja 2007.

Predsjednik
Hrvatske odvjetničke komore
**Leo Andreis**, v. r.

Ostalo, NN 59/2007-1896
## Odluka o gradskim porezima i o prirezu porezu na dohodak Općine Tribunj

### NN 60/2007 (12.6.2007.), Odluka o gradskim porezima i o prirezu porezu na dohodak Općine Tribunj

# OPĆINA TRIBUNJ

**1898**

Odlukom o preuzimanju Odluka i drugih općih akata Gradskog vijeća Grada Vodica
Općinsko vijeće Općine Tribunj, na 1. sjednici od 14. prosinca 2006. godina
donijelo je

## ODLUKU

### O GRADSKIM POREZIMA I O PRIREZU POREZU NA DOHODAK

1. OPĆE ODREDBE

Članak 1.

Ovom se odlukom utvrđuju stope, visina te način obračuna i plaćanja gradskih
poreza i prireza na dohodak što su vlastiti izvori prihoda Općine Tribunj.

2. VRSTE POREZA

Članak 2.

Općini Tribunj pripadaju sljedeći gradski porezi:
1. prirez porezu na dohodak
2. porez na potrošnju,
3. porez na kuće za odmor,
4. porez na tvrtku ili naziv,
5. porez na nekorištene poduzetničke nekretnine,
6. porez na korištenje javnih površina.

*1. Prirez porezu na dohodak*
Članak 3.

Prirez porezu na dohodak plaća se po stopi od 6%.

Članak 4.

Obveznik prireza na dohodak je fizička osoba koja ostvaruje dohodak u Republici
Hrvatskoj, prema Zakonu o porezu na dohodak.
Osnovica prireza porezu na dohodak je porez na dohodak.

*2. Porez na potrošnju*
Članak 5.

Porez na potrošnju alkoholnih i bezalkoholnih pića i piva plaća se po stopi od
3%.

Članak 6.

Porez na kuće za odmor plaća se 15.00 kuna po četvornom metru korisne površine
kuće za odmor.

Članak 7.

Ova odluka stupa na snagu danom objave u »Službenom vjesniku Šibensko-kninske
županije« a primjenjuje se od 1. siječnja 2007. godine.

Klasa: 012-03/06-01/1
Urbroj: 2182/20-01-06-1
Tribunj, 14. prosinca 2006.

Predsjednik
**Miroslav Stipaničev, dipl. ing**., v. r.

Odluka, NN 60/2007-1898
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o proglašenju "Nacionalnog dana zaštite na radu"

### NN 61/2007 (13.6.2007.), Odluka o proglašenju "Nacionalnog dana zaštite na radu"

# HRVATSKI SABOR

**1900**

Na temelju članka 80. Ustava Republike Hrvatske, Hrvatski
sabor na sjednici 1. lipnja 2007., donio je

## ODLUKU

### O PROGLAŠENJU »NACIONALNOG DANA ZAŠTITE NA RADU«

I.

Dan 28. travnja proglašava se »Nacionalnim danom zaštite na
radu«.

II.

Ova Odluka stupa na snagu danom donošenja, a objavit će se u
»Narodnim novinama«.

Klasa: 960-01/07-01/01
Zagreb, 1. lipnja 2007.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 61/2007-1900
## Odluka o razrješenju i imenovanju dva člana Uprav­nog odbora Nacionalne zaklade za znanost, visoko školstvo i tehnologijski razvoj Republike Hrvatske

### NN 61/2007 (13.6.2007.), Odluka o razrješenju i imenovanju dva člana Uprav­nog odbora Nacionalne zaklade za znanost, visoko školstvo i tehnologijski razvoj Republike Hrvatske

# HRVATSKI SABOR

**1901**

Na temelju članka 5. stavka 3. Zakona o Nacionalnoj zakladi za znanost, visoko
školstvo i tehnologijski razvoj Republike Hrvatske (»Narodne novine«, br.
117/01.), Hrvatski sabor na sjednici 1. lipnja 2007., donio je

## ODLUKU

### O RAZRJEŠENJU I IMENOVANJU DVA ČLANA UPRAVNOG ODBORA NACIONALNE ZAKLADE ZA ZNANOST, VISOKO ŠKOLSTVO I TEHNOLOGIJSKI RAZVOJ REPUBLIKE HRVATSKE

I.

Razrješuju se članovi Upravnog odbora Nacionalne zaklade za znanost, visoko
školstvo i tehnologijski razvoj Republike Hrvatske:
– na prijedlog ministra znanosti, obrazovanja i športa prof. dr. sc. PERO LUČIN
i prof. dr. sc. TOMISLAV CVITAŠ, radi isteka mandata.

II.

Za članove Upravnog odbora Nacionalne zaklade za znanost, visoko školstvo i
tehnologijski razvoj Republike Hrvatske imenuju se:
– na prijedlog ministra znanosti, obrazovanja i športa prof. dr. sc. PERO LUČIN
i dr. sc. DUNJA BROZOVIĆ RONČEVIĆ.

Klasa: 021-13/07-07/03
Zagreb, 1. lipnja 2007.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 61/2007-1901
## Odluka o razrješenju člana Vijeća Hrvatske agencije za telekomunikacije

### NN 61/2007 (13.6.2007.), Odluka o razrješenju člana Vijeća Hrvatske agencije za telekomunikacije

# HRVATSKI SABOR

**1902**

Na temelju članka 80. Ustava Republike Hrvatske i članka 10. stavka 1. Zakona o
telekomunikacijama (»Narodne novine«, br. 122/03.,158/03., 60/04. i 70/05.),
Hrvatski sabor na sjednici 1. lipnja 2007., donio je

## ODLUKU

### O RAZRJEŠENJU ČLANA VIJEĆA HRVATSKE AGENCIJE ZA TELEKOMUNIKACIJE

Razrješuje se ANTE DODIG dužnosti člana Vijeća Hrvatske agencije za
telekomunikacije, na osobni zahtjev.

Klasa: 021-13 /07-07/15
Zagreb, 1. lipnja 2007.

HRVATSKI SABOR
Predsjednik
Hrvatskoga sabora
**Vladimir Šeks**, v. r.

Odluka, NN 61/2007-1902
## Odluka o obvezi rada ureda državne uprave u dane izbora za članove vijeća odnosno predstavnike nacionalnih manjina u jedinicama lokalne i područne (regionalne) samouprave

### NN 61/2007 (13.6.2007.), Odluka o obvezi rada ureda državne uprave u dane izbora za članove vijeća odnosno predstavnike nacionalnih manjina u jedinicama lokalne i područne (regionalne) samouprave

# VLADA REPUBLIKE HRVATSKE

**1904**

Na temelju članka 30. stavka 2. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004), Vlada Republike
Hrvatske je na sjednici održanoj 5. lipnja 2007. godine donijela

## ODLUKU

### O OBVEZI RADA UREDA DRŽAVNE UPRAVE U DANE IZBORA ZA ČLANOVE VIJEĆA ODNOSNO PREDSTAVNIKE NACIONALNIH MANJINA U JEDINICAMA LOKALNE I PODRUČNE (REGIONALNE) SAMOUPRAVE

I.

Uredi države uprave u županijama i Gradski ured za opću upravu Grada Zagreba,
posebno službenici koji rade na pripremi, provjeri i izradi popisa birača, te
izdavanju potvrda, radit će na dan izbora za članove vijeća odnosno predstavnike
nacionalnih manjina u jedinicama lokalne i područne (regionalne) samouprave, 17.
lipnja 2007. godine (nedjelja), za sve vrijeme glasovanja od 7 – 19 sati.

II.

Rad izvan redovnog radnog vremena na poslovima omogućavanja pregleda popisa
birača građana, pripreme i izrade popisa birača, izvadaka, potvrdi i drugih
poslova određuje predstojnik ureda, ovisno o potrebama i mjesnim prilikama u
županiji.

III.

Za provedbu ove Odluke zadužuju se predstojnici ureda državne uprave i
gradonačelnik Grada Zagreba.

IV.

Državnim službenicima i namještenicima, za rad naveden u točkama I. i II. ove
Odluke, isplatit će se naknada sukladno odredbama Kolektivnog ugovora, na
temelju podataka verificiranih od Središnjeg državnog ureda za upravu.

V.

Ova Odluka stupa na snagu danom donošenja, a objavit će se u »Narodnim
novinama«.

Klasa: 960-03/07-01/01
Urbroj: 5030106-07-1
Zagreb, 5. lipnja 2007.

Predsjednik
**dr. sc. Ivo Sanader**, v. r.

Odluka, NN 61/2007-1904
## Pravilnik o izmjenama i dopunama Pravilnika o mjerilima za određivanje plaće i drugih prava vojnim izaslanicima, članovima vojnih izaslanstava te članovima njihove uže obitelji

### NN 61/2007 (13.6.2007.), Pravilnik o izmjenama i dopunama Pravilnika o mjerilima za određivanje plaće i drugih prava vojnim izaslanicima, članovima vojnih izaslanstava te članovima njihove uže obitelji

# MINISTARSTVO OBRANE

**1905**

Na temelju članka 173. stavka 1. Zakona o službi u Oružanim snagama Republike
Hrvatske (»Narodne novine«, broj 33/02, 58/02, 175/03 i 136/04), donosim

## PRAVILNIK

### O IZMJENAMA I DOPUNAMA PRAVILNIKA O MJERILIMA ZA ODREĐIVANJE PLAĆE I DRUGIH PRAVA VOJNIM IZASLANICIMA, ČLANOVIMA VOJNIH IZASLANSTAVA TE ČLANOVIMA NJIHOVE UŽE OBITELJI

Članak 1.

U Pravilniku o mjerilima za određivanje plaće i drugih prava vojnim
izaslanicima, članovima vojnih izaslanstava te članovima njihove uže obitelji
(»Narodne novine«, broj 125/03) naziv Pravilnika mijenja i glasi:
»Pravilnik o mjerilima za određivanje plaće vojnodiplomatskim osobama, osobama
upućenim na rad u međunarodne organizacije, administrativno-tehničkom osoblju,
odnosno nediplomatskom osoblju te članovima njihove uže obitelji«.

Članak 2.

U članku 14. stavku 1. iza točke 9. dodaje se točka 10. koja glasi:
»10. naknada troškova zdravstvenog osiguranja.«

Članak 3.

Iza članka 28. dodaje se podnaslov i članak 28.a koji glasi:
»NAKNADA TROŠKOVA ZDRAVSTVENOG OSIGURANJA

Članak 28.a

VDO i članovi njegove uže obitelji koji u skladu s odlukom ministra obrane
borave u zemlji primateljici s kojom Republika Hrvatska nema sklopljen
odgovarajući ugovor o socijalnom (zdravstvenom) osiguranju, sukladno standardima
Hrvatskog zavoda za zdravstveno osiguranje, imaju pravo na zdravstveno
osiguranje preko osiguravajućeg društva u zemlji primateljici na trošak
Ministarstva obrane, uz prethodno pribavljenu suglasnost pomoćnika ministra
obrane za ljudske resurse.«

Članak 4.

Ovaj pravilnik stupa na snagu osmoga dana od dana objave u »Narodnim novinama«.

Klasa: 023-03/07-04/8
Urbroj: 512-01-07-1
Zagreb, 1. lipnja 2007.

Ministar
**Berislav Rončević**, v. r.

Pravilnik, NN 61/2007-1905
## Plan prijma u državnu službu za pravosudna tijela u 2007. godini

### NN 61/2007 (13.6.2007.), Plan prijma u državnu službu za pravosudna tijela u 2007. godini

# MINISTARSTVO PRAVOSUĐA

**1906**

Na temelju članka 43. stavak 2. Zakona o državnim službenicima (»Narodne
novine«, br. 92/05) uz prethodnu suglasnost Ministarstva financija, Ministarstvo
pravosuđa utvrduje

## PLAN

### PRIJMA U DRŽAVNU SLUŽBU ZA PRAVOSUDNA TIJELA U 2007. GODINI

I.

Plan prijma u državnu službu odnosi se na sva pravosudna tijela u Republici
Hrvatskoj.

II.

Plan prijma utvrđuje se za 2007. godinu (kratkoročni plan).

III.

Stvarno stanje popunjenosti radnih mjesta u pravosudnim tijelima na dan 31.
prosinca 2006. godine, potreban broj službenika na neodređeno vrijeme, potreban
broj vježbenika, te potreban broj službenika na odredeno vrijeme zbog povećanja
opsega posla naveden je u tablici, koja je sastavni dio ovoga Plana.

IV.

Radna mjesta u pravosudnim tijelima popunjavaju se u skladu s osiguranim
financijskim sredstvima, uz odobrenje Ministarstva pravosuđa.

V.

Plan prijma u državnu službu za pravosudna tijela u 2007. godini stupa na snagu
danom donošenja.

Klasa: 112-02/06-01/1244
Urbroj: 514-06-03/1-07-1
Zagreb, 9. veljače 2007.

Ministrica
**Ana Lovrin**, v. r.

PLAN PRIJMA U DRŽAVNU SLUŽBU ZA 2007. GODINU

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Red.  broj | NAZIV PRAVOSUDNOG TIJELA | Stvarno stanje popunjenosti radnih mjesta  (31. 12. 2006.) | Potreban broj državnih službenika u 2007. g. na neodređeno vrijeme | | | Potreban broj  vježbenika | | | Potreban broj državnih službenika na određeno vrijeme |
|  |  |  | VSS | VŠS | SSS | VSS | VŠS | SSS |  |
| 1. | Vrhovni sud Republike Hrvatske | 63 | 2 | 1 | 3 |  |  |  |  |
| 2. | Visoki trgovački sud Republike Hrvatske | 24 | 6 |  | 5 |  |  |  |  |
| 3. | Upravni sud Republike Hrvatske | 78 | 2 |  | 1 |  |  |  |  |
| 4. | Visoki prekršajni sud Republike Hrvatske | 38 |  |  |  |  |  |  |  |
| 5. | Županijski sudovi | 779 | 4 | 5 | 15 |  |  |  |  |
| 6. | Općinski sudovi | 4364 | 10 | 5 | 25 |  |  |  |  |
| 7. | Trgovački sudovi | 534 |  |  | 5 |  |  |  |  |
| 8. | Prekršajni sudovi | 1092 |  |  | 10 |  |  |  |  |
| 9. | Državno odvjetništvo Republike Hrvatske | 38 | 5 |  | 5 |  |  |  |  |
| 10. | Ured za suzbijanje korupcije i organiziranog kriminaliteta | 20 | 10 | 1 | 12 |  |  |  |  |
| 11. | Županijska državna odvjetništva | 219 | 4 |  | 10 |  |  |  |  |
| 12. | Općinska državna odvjetništva | 613 | 10 |  | 20 |  |  |  |  |
|  | UKUPNO | 7862 | 53 | 12 | 111 |  |  |  |  |

Ostalo, NN 61/2007-1906